|  |  |  |
| --- | --- | --- |
| cali |  |  |
| Ομαδομαζέματα θαλασσομαντέματα / Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας "ΔΙΟΔΟΣ" |  | **Θεματική: Ευ Ζην***Υποθεματική: Αυτομέριμνα και πρόληψη, Πρόληψη εξαρτήσεων**Ψυχική υγεία* Απευθύνεται σε μαθητές/μαθήτριες: Δ´, Ε´ και ΣΤ´ Δημοτικού, Α´ και Β´ Γυμνασίου*Διάρκεια στο τετράμηνο: 3 εργαστήρια των 2 διδακτικών ωρών (ελάχιστος χρόνος υλοποίησης με δυνατότητα επέκτασης)* |
|  |  |  |
| **Περιγραφή** Το Πρόγραμμα «Ομαδομαζέματα θαλασσομαντέματα» είναι βασισμένο στη βιωματική μεθοδολογία αξιοποιώντας την ομαδική και συνεργατική μέθοδο, παιχνίδια. Χαρακτηρίζεται από τη δυνατότητα διαθεματικής προσέγγισης όσον αφορά στο ωρολόγιο πρόγραμμα, με δράσεις αξιοποίησης των γνώσεων με τρόπο δημιουργικό καθώς και τη δυνατότητα συνεργειών μεταξύ των εκπαιδευτικών. Το «Ομαδομαζέματα-Θαλασσομαντέματα» είναι στην πραγματικότητα ένα «ταξίδι».Τα συμπλέγματα νησιών, που «επισκέπτονται» οι μαθητές/-τριες είναι χωρισμένα σύμφωνα με τις εξής κατηγορίες:α. «ο εαυτός μου, ο κόσμος μου».β. «εμείς , μέρος του κόσμου».γ. «παρόν-μέλλον , οι στόχοι μου».Πιο αναλυτικά το παιχνίδι επιδιώκει:Α. Την ανάδειξη της συνεργασίας ως σημαντικής αρχής και την ανάπτυξη κοινωνικών και προσωπικών δεξιοτήτων, αξιοποιώντας τις δραστηριότητες. Β. Να έχει ο/η εκπαιδευτικός στα χέρια του ένα δομημένο υλικό που να μπορεί να αξιοποιεί χωρίς να επαναλαμβάνεται, εφόσον η δομή είναι τέτοια που επιτρέπει να γίνονται διαφορετικά «ταξίδια» κάθε φορά. Γ. Να αφήσει χώρο στα παιδιά για αυτοέκφραση και ανάληψη ρόλων και καθηκόντων.**Στοχευόμενες δεξιότητες**Δεξιότητες-Κύκλος 1: Δημιουργικότητα (Creativity), Επικοινωνία (Communication), Συνεργασία (Collaboration)Δεξιότητες-Κύκλος 2: Ενσυναίσθηση και ευαισθησία, Κοινωνικές ΔεξιότητεςΔεξιότητες-Κύκλος 3: Προστασία από εξαρτητικές συμπεριφορές στις τεχνολογίεςΔεξιότητες -Κύκλος 4: Επίλυση προβλημάτων, Μελέτη περιπτώσεων (case studies),Στρατηγική σκέψη**Δραστηριότητες**1ο εργαστήριο (2 διδακτικές ώρες) Το Νησί του Σήμερα, Το Νησί της Συνεργασίας, Το Νησί των Φόβων, Το Νησί της αυτοεκτίμησης2ο εργαστήριο (2 διδακτικές ώρες) Το Νησί της Θέλησης, Το Νησί της σύγκρουσης, Το Νησί της αποδοχής, Το Νησί της διαφορετικότητας3ο εργαστήριο (2 διδακτικές ώρες) Το Νησί του μέλλοντος, Το Νησί της φιλίας, Το Νησί της ασφάλειας, Το Νησί των ΘησαυρώνΤα εργαστήρια έχουν συνήθως διάρκεια 2 διδακτικών ωρών, με δυνατότητα προσαρμογής στις ανάγκες των μαθητών/τριών ανά βαθμίδα εκπαίδευσης. Προτείνεται να λάβουν χώρα στην αρχή της σχολικής χρονιάς, ώστε να δοθεί η ευκαιρία να (ξανα)γνωριστούν οι μαθητές/τριες και με έναν άλλο, εναλλακτικό τρόπο. Σε κάθε νησί/σταθμό του παιχνιδιού μπορεί να αξιοποιηθεί η δραστηριότητα για να συζητηθούν θέματα σχετικά με το περιεχόμενό της (σχέσεις, αυτοεκτίμηση, συνεργασία, φόβους κλπ), καθώς και να παραταθεί η διάρκειά της, εφόσον κριθεί ωφέλιμο.Ο εκπαιδευτικός μπορεί να ανανεώνει το παιχνίδι αλλάζοντας το γρίφο, τις εικόνες αναπαράστασης, τα χαρακτηριστικά των ομάδων στο Νησί της διαφορετικότητας κ.ά.**Προσαρμογές για εμποδιζόμενους μαθητές**Δεν προβλέπονται**Επέκταση**Το υλικό δύναται να τροποποιηθεί σε ότι αφορά τους προτεινόμενους γρίφους, τα ονόματα των νησιών κ.α, ώστε να καλύψει διδακτικούς στόχους των μαθημάτων της Ιστορίας, Νεοελληνικής Γλώσσας κ.α. Παρέχεται, ενδεικτικά, συνημμένο αρχείο με προσαρμογή του εκπαιδευτικού υλικού στο πλαίσιο του μαθήματος της Ιστορίας-Μυθολογίας (Δημοτικού).**Αξιολόγηση**Η αποτίμηση-αξιολόγηση γίνεται με τη μορφή ερωτηματολογίου προς τους μαθητές/-τριες (συνημμένο αρχείο word) και ερωτηματολόγιο -φύλλο παρατήρησης προς τον/την εκπαιδευτικό (συνημμένο αρχείο pdf). |  | **Σύνδεση με το Π.Σ:** Διαθεματική προσέγγιση με το μάθημα της Ιστορίας, της Νεοελληνικής Γλώσσας κ.α. **Εκτυπώσιμο Υλικό**-ταμπλό δραστηριοτήτων- 12 κάρτες νησιών-Ερωτηματολόγιο μαθητή- Ερωτηματολόγιο (Φύλλο παρατήρησης) εκπαιδευτικού- Ενδεικτικά, παράδειγμα προσαρμογής υλικού στο πλαίσιο της Ιστορίας **Απαραίτητοι Σύνδεσμοι -****Οπτικοακουστικό υλικό -****Διαδραστικό υλικό -****Υποστήριξη εκπαιδευτικού**Πληροφορίες υποβάθρου -Οδηγός: Ομαδομαζέματα θαλασσομαντέματα (συνημμένο αρχείο word)Επιμόρφωση: Παρουσίαση από εξειδικευμένο εκπρόσωπο του φορέαΦυσική παρουσίαΟ φορέας μπορεί να υποστηρίξει με παρουσία εκπαιδευτή- στις κάτωθι εκπαιδευτικές περιοχέςτης χώρας : κυρίως στο Νότιο Συγκρότημα Δωδ/σου (ως περιοχή ευθύνης του Κ.Π ΔΙΟΔΟΣ) αλλά και σε όλη τη χώρα (όπου υπάρχει αίτημα). |